SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 141.1.9/6-30-14/24

**2024. gada 15. maijā plkst. 10.00**

Rīgā, Jēkaba ielā 16, komisijas sēžu zālē

Sēdē piedalās:

komisijas locekļi:

**Raimonds Bergmanis – komisijas priekšsēdētājs**

**Andrejs Vilks – komisijas priekšsēdētāja biedrs**

**Jānis Skrastiņš – komisijas sekretārs**

**Ainars Latkovskis**

**Ināra Mūrniece**

**Igors Rajevs – Iekšlietu ministrijas parlamentārais sekretārs**

**Aleksejs Rosļikovs**

**Uģis Rotbergs**

**Edvīns Šnore**

**Atis Švinka – Aizsardzības ministrijas parlamentārais sekretārs**

**Edmunds Zivtiņš**

uzaicinātie par 1. jautājumu:

* Iekšlietu ministrijas valsts sekretāra vietnieks, Juridiskā departamenta direktors **Vilnis Vītoliņš**
* Pilsonības un migrācijas lietu pārvaldes Migrācijas nodaļas vadītāja **Ilze Briede**
* Ekonomikas ministrijas parlamentārais sekretārs **Jurģis Miezainis**
* Ekonomikas ministrijas Tiesiskā nodrošinājuma nodaļas vadītājs **Haralds Skarbnieks**
* Ekonomikas ministrijas Cilvēkkapitāla attīstības departamenta direktore **Indra Leonova**
* Ekonomikas ministrijas Cilvēkkapitāla attīstības departamenta vecākais eksperts **Varis Prudņikovs**
* Ekonomikas ministrijas Stratēģiskās un finanšu vadības departamenta Finanšu plānošanas un stratēģijas nodaļas **Juris Vilnis**
* Izglītības un zinātnes ministrijas Struktūrfondu departamenta vecākais eksperts **Arkādijs Zvaigzne**
* Izglītības un zinātnes ministrijas Augstākās izglītības, zinātnes un inovāciju departamenta juriskonsults **Dāvis Dejus**
* Izglītības un zinātnes ministrijas Valsts izglītības attīstības aģentūras pārstāve **Sintija Tīlika- Šmita**
* Labklājības ministrijas Darba tirgus politikas departamenta vecākā eksperte **Olga Iļjina**
* Latvijas Republikas Tiesībsarga biroja Pilsonisko un politisko tiesību nodaļas juridiskā padomniece **Santa Tivaņenkova**
* Latvijas Darba devēju konfederācijas prezidents **Andris Bite**
* Latvijas Darba devēju konfederācijas juriste, darba tiesību eksperte **Anete Neilande**

uzaicinātie par 2. jautājumu:

* Pilsonības un migrācijas lietu pārvaldes Migrācijas nodaļas vadītāja **Ilze Briede**
* Ekonomikas ministrijas Cilvēkkapitāla attīstības departamenta vecākais eksperts **Varis Prudņikovs**

uzaicinātie par 3. jautājumu:

* Finanšu ministrijas Finanšu tirgus politikas departamenta Kredītiestāžu un maksājumu pakalpojumu politikas nodaļas vadītāja – departamenta direktora vietniece **Dina Buse**
* Finanšu ministrijas Finanšu tirgus politikas departamenta Kredītiestāžu un maksājumu pakalpojumu politikas nodaļas juriste **Agnese Saukuma**
* Valsts ieņēmumu dienesta Nelegāli iegūtu līdzekļu legalizācijas novēršanas pārvaldes direktore **Agnese Rudzīte**
* Valsts ieņēmumu dienesta Finanšu pārvaldes Līgumu daļas vadītāja **Anita Bērziņa**
* Tieslietu ministrijas Krimināltiesību departamenta juriste **Alvīne Paštore**
* Ekonomikas ministrijas Uzņēmējdarbības atbalsta departamenta direktora vietniece **Ilze Baltābola**
* Latvijas BankasNaudas atmazgāšanas novēršanas pārvaldes vecākā juriskonsulte **Zane Zarečņeva**
* Latvijas BankasNaudas atmazgāšanas novēršanas pārvaldes uzraudzības projektu vadītāja **Maija Dārzniece**
* Latvijas BankasJuridiskās pārvaldes galvenais juriskonsults **Viktors Veips**
* Latvijas Bankas Juridiskā pārvaldes galvenajai juriskonsulte **Inga Pētersone**
* Finanšu nozares asociācijas padomnieks **Armands Onzuls**
* Latvijas Blokķēdes attīstības asociācijas pārstāvis **Reinis Znotiņš**
* Latvijas Blokķēdes attīstības asociācijas pārstāve **Agneta Rumpa**

uzaicinātie par 4. jautājumu:

* Aizsardzības ministrijas Tiesību aktu nodaļas vadītājas vietniece **Irina Šamarina**
* Nacionālo bruņoto spēku AŠ Personāla departamenta priekšniece OF-5 **Jolanta** **Armaloviča-Rauza**
* Nacionālo bruņoto spēku AŠ Personāla departamenta Personāla vadības pārvaldes Personālvadības atbalsta un plānošanas daļas vecākā virsniece OF-3 **Viktorija Baumane**
* Nacionālo bruņoto spēku AŠ Juridiskā departamenta Normatīvo aktu un līgumu pārvaldes vecākā juriste OF-2 **Ulla Macpane**
* Nacionālo bruņoto spēku Mācību vadības pavēlniecības štāba Juridiskās daļas priekšniece OF-2 **Elīna Laškova**

Saeimas Juridiskā biroja vecākās juridiskās padomnieces **Līvija Millere** un **Lilita Vilsone**

**Komisijas darbinieki: vecākā konsultante Ieva Barvika, konsultanti Egita Kalniņa, Sandra Kaire, Inese Silabriede un Māris Veinalds**

**Sēdi vada:** komisijaspriekšsēdētājs R.Bergmanis

**Sēdi protokolē:** konsultanteI.Silabriede

**Sēdes veids:** atklāta

Darba kārtība:

1. Grozījums Imigrācijas likumā (490/Lp14) 3. lasījumam.

**2. Informatīvais ziņojums "Par Imigrācijas likuma 23. panta pirmās daļas 3., 28., 29., 30. un 31. punktā paredzēto noteikumu īstenošanas gaitu un rezultātiem".**

**3. Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā (586/Lp14) 1. lasījumam kā līdzatbildīgajā komisijā.**

**4. Grozījumi Militārā dienesta likumā (578/Lp14) 1. lasījumam.**

**5. Dažādi.**

R.Bergmanis atklāj sēdi un iepazīstina ar izskatāmo darba kārtību.

**2. Grozījums Imigrācijas likumā (490/Lp14) 3. lasījumam.**

R.Bergmanis aicina izskatīt iepriekšējā sēdē atliktos priekšlikumus. Ir saņemtas jaunas redakcijas. Dod vārdu Ekonomikas ministrijas (turpmāk – EM) pārstāvjiem.

Nr.1 – EM parlamentārā sekretāra J.Miezaiņa priekšlikums – ieteikums papildināt likuma 9. pantu ar (10) daļu šādā redakcijā: “(10) Ministru kabinets nosaka prasības un kritērijus uzņēmumiem, kuri var piesaistīt ārvalstu darbaspēku vienkāršotā kārtībā”.

**Nr.1A** – EM parlamentārā sekretāra J.Miezaiņa priekšlikums (iesniegts 14.05.2024.) – ieteikums papildināt Imigrācijas likuma 9. pantu ar (5)2 daļu šādā redakcijā: “(52). Ja Latvijas Republikā ieceļo ārzemnieks, kuru uzaicina darbā uzņēmums atbilstoši šā panta desmitajai daļai, viņa nodarbinātībai nepieciešamos dokumentus pieņem un izskata, un vīzu vai uzturēšanās atļauju izsniedz Ministru kabineta noteiktos saīsinātos termiņos.”.

**Nr.1B** – EM parlamentārā sekretāra J.Miezaiņa priekšlikums (iesniegts 14.05.2024.) – ieteikums papildināt Imigrācijas likuma 9. pantu ar desmito daļu šādā redakcijā: “(10). Ministru kabinets nosaka jomas, prasības un kritērijus tiem uzņēmumiem, kuri darbam Latvijas Republikā ir tiesīgi uzaicināt ārzemniekus, kuru nodarbinātībai nepieciešamo dokumentu pieņemšana, izskatīšana, lēmumu pieņemšana un dokumentu izsniegšana notiek Ministru kabineta noteiktos saīsinātos termiņos, kā arī nosaka to valstu sarakstu, uz kuru pilsoņiem šāda nodarbinātībai nepieciešamo dokumentu pieņemšanas un izskatīšanas kārtība neattiecas”.

J.Miezainis komentē iesniegtos 1A un 1B priekšlikumus, kas saskaņoti ar Saeimas Juridisko biroju (turpmāk – JB), Labklājības ministriju, Pilsonības un migrācijas lietu pārvaldi (turpmāk – PMLP) un Ārlietu ministriju. Priekšlikums paredz Ministru kabinetam (turpmāk – MK) noteikt tautsaimniecībai svarīgas nozares, kuras atbilstu plānošanas dokumentiem, kā arī likumiem, kuros jau ir paredzētas īpaši atbalstāmas nozares.

L.Vilsone aicina precizēt, par kuru priekšlikumu šobrīd ir runa, jo iesniegti 1A un 1B priekšlikumi. MK dotais deleģējums ietverts priekšlikumā 1B, bet 1A noregulē to, kādi noteikumi attiecas uz ārzemnieku konkrētā situācijā.

J.Miezainis izskaidro priekšlikumu 1A. Tas ir precizēts priekšlikums Nr.1.

*Notiek diskusija par priekšlikumu 1A. Viedokļus un komentārus izsaka R.Bergmanis un I.Mūrniece.*

R.Bergmanis aicina komisiju balsot par priekšlikumu 1A kā komisijas priekšlikumu. Aicina balsot par procedūru – vai komisija veidos šādu savu priekšlikumu.

*Balsojums: par – 7; pret – 2; atturas – 1. Komisija atbalsta priekšlikuma veidošanu.*

R.Bergmanis aicina balsot par piedāvāto redakciju 1A.

*Balsojums: par – 7; pret – 2; atturas – 1. Komisija atbalsta priekšlikuma 1A redakciju kā komisijas priekšlikumu.*

R.Bergmanis aicina EM pārstāvjus izskaidrot priekšlikumu 1B.

J.Miezainis izskaidro priekšlikumu 1B. Šeit tiek noteikts precīzs deleģējums MK – noteikt jomas, kuru attīstībai uzņēmējiem ir tiesības piesaistīt ārvalstu darbaspēku. Visas ar to saistītās procedūras notiek MK noteiktos saīsinātos termiņos. MK nosaka arī to valstu sarakstu, uz kurām šie atvieglotie noteikumi attiecas. Atsaucas uz plānošanas dokumentiem un nozaru likumiem. Uzsver arī EM prognožu ietekmi uz šo jomu noteikšanu. Uzskata, ka MK ir savā rīcībā ir jādod pietiekami lielu elastību rīkoties valsts interesēs, nodrošinot kontrolētu migrāciju.

*Notiek diskusija par priekšlikumu 1B. Tiek apspriesti jautājumi par prioritārajām jomām un to saistību ar* [*Inovatīvas uzņēmējdarbības un prioritāro projektu atbalsta likumu*](https://www.google.com/url?client=internal-element-cse&cx=009844013171831310159:vxe2anixcfq&q=https://likumi.lv/ta/id/350569-inovativas-uznemejdarbibas-un-prioritaro-projektu-atbalsta-likums&sa=U&ved=2ahUKEwiKjuL19ZGGAxWxCRAIHe96DhMQFnoECAMQAg&usg=AOvVaw2imSmZKunS4lIZZ8zTlrMU&arm=e)  *(turpmāk – “Zaļā koridora likums”), uzdevuma MK tvērumu, dažādiem aktuāliem darba tirgus prioritāšu jautājumiem. EM pārstāvji atsaucas uz iepriekšējā sēdē demonstrēto prezentāciju. Tiek apspriesta arī iespēja komisijas priekšlikuma tekstā ietvert atsauci uz “Zaļā koridora likumu”, kā arī ietvert priekšlikuma tekstā atsauci arī uz prioritārajiem projektiem. EM pārstāvji aicina atbalstīt sagatavoto redakciju. Jautājumus, viedokļus un komentārus izsaka E.Šnore, J.Miezainis, V.Prudņikovs, I.Mūrniece, R.Bergmanis, L.Vilsone, A.Vilks, A.Švinka, A.Rosļikovs.*

R.Bergmanis slēdz diskusiju un aicina komisiju balsot par priekšlikumu 1B kā komisijas priekšlikumu. Aicina balsot par procedūru – vai komisija veidos šādu savu priekšlikumu.

*Balsojums: par – 7; pret – 3; atturas – 1. Komisija atbalsta priekšlikuma veidošanu.*

R.Bergmanis aicina balsot par piedāvāto redakciju 1B.

*Balsojums: par – 7; pret – 3; atturas – 1. Komisija atbalsta priekšlikuma 1B redakciju kā komisijas priekšlikumu.*

Komisija nolemj atbalstīt priekšlikumu 1A kā komisijas priekšlikumu.

Komisija nolemj atbalstīt priekšlikumu 1B kā komisijas priekšlikumu.

J.Miezainis atsauc priekšlikumu Nr.1.

R.Bergmanis aicina izskatīt Iekšlietu ministrijas (turpmāk – IeM) iesniegtos priekšlikumus Nr.5 ar precizēto redakciju Nr.5A un Nr.6 ar precizēto redakciju Nr.6A.

**Nr.5** – iekšlietu ministra R.Kozlovska priekšlikums – ieteikums aizstāt likuma 68.7 panta otrajā daļā vārdus un skaitļus “šā likuma 68.1 un 68.2 pantā” ar vārdiem un skaitļiem “šā likuma 68.1, 68.2 un 68.8 pantā”.

**Nr.5A** – iekšlietu ministra R.Kozlovska priekšlikums (iesniegts 07.05.2024) – ieteikums izteikt 68.7 pantu šādā redakcijā: “**68.7 pants.** Par uzaicinātā ārzemnieka ieceļošanas un uzturēšanās mērķa neatbilstību vīzas vai uzturēšanās atļaujas pieprasīšanai iesniegtajos dokumentos norādītajam mērķim vai par ārzemnieka veselības aprūpes, uzturēšanās Latvijas Republikā vai atgriešanās mītnes zemē izdevumu nesegšanu nepieciešamības gadījumā, vai ar ārzemnieku nodarbināšanu saistīto normatīvo aktu prasību pārkāpšanu vai uzaicinātā ārzemnieka darba samaksas nenodrošināšanu vīzas vai uzturēšanās atļaujas pieprasīšanai iesniegtajos dokumentos norādītajā apjomā vai kārtībā, vai par kompensāciju neizmaksu vai citu atlikušo saistību neizpildi sezonas darba veicējam, piemēro naudas sodu fiziskajai personai, kas ieņem komercreģistrā reģistrētu amatu attiecīgajā juridiskajā personā (uzaicinātājs) no četrdesmit divām līdz simt naudas soda vienībām un tiesību izmantošanas aizliegumu – ieņemt noteiktu amatu komercsabiedrībā un tās pārvaldes institūcijās uz laiku līdz vienam gadam vai bez tiesību izmantošanas aizlieguma.”.

**Nr.6** – iekšlietu ministra R.Kozlovska priekšlikums – ieteikums papildināt likumu ar 68.8 pantu šādā redakcijā: “68.8 pants. Par šā likuma 9.1 panta trešajā daļā minēto pārkāpumu fiziskajai personai, kas ieņem komercreģistrā reģistrējamu amatu attiecīgajā juridiskajā personā (uzaicinātājs), var piemērot tiesību izmantošanas aizliegumu – ieņemt noteiktu amatu komercsabiedrībā un tās pārvaldes institūcijās uz laiku līdz vienam gadam.”.

**Nr.6A** – iekšlietu ministra R.Kozlovska priekšlikums (iesniegts 07.05.2024) – ieteikums aizstāt 68.8 panta otrajā daļā vārdus un skaitļus “šā likuma 68.1 un 68.2 pantā” ar vārdiem un skaitļiem “šā likuma 68.1, 68.2 un 68.7 pantā”.

**R.Bergmanis** dod vārdu IeM pārstāvjiem.

**V.Vītoliņš** komentē jaunās priekšlikumu redakcijas, atsaucas uz iepriekšējā sēdē diskutēto un JB argumentiem. Jautājumā par 5A redakciju atzīmē šī priekšlikuma saistību ar Imigrācijas likuma 9.1 panta nosacījumiem. Situāciju ilustrē ar piemēriem, - gadījumiem, kad tiek nomainīts uzņēmuma nosaukums, bet pretlikumīgās darbības turpinās uzņēmumā ar citu nosaukumu. Uzsver nepieciešamību šādos gadījumos piemērot administratīvā pārkāpuma procesu, iespēju piemērot sodu. Ar priekšlikumu Nr.6A piedāvā mainīt pantu numerāciju. Aicina atbalstīt IeM priekšlikumus.

**L.Vilsone** atzīmē, ka IeM piedāvātais ir šobrīd labākais iespējamais problēmas risinājums, komentē sodu piemērošanu. Aicina atbalstīt šos priekšlikumus.

R.Bergmanis slēdz diskusiju un aicina komisiju atbalstīt par priekšlikumu 5A kā komisijas priekšlikumu.

*Deputātiem nav iebildumu. Komisija atbalsta priekšlikuma veidošanu.*

R.Bergmanis aicina balsot par piedāvāto redakciju 5A.

*Balsojums: par – 11; pret – 0; atturas – 0. Komisija atbalsta priekšlikuma 5A redakciju kā komisijas priekšlikumu.*

Komisija nolemj atbalstīt priekšlikumu 5A kā komisijas priekšlikumu.

*Notiek diskusija par priekšlikumu Nr.5.*

V.Vītoliņš atzīmē, ka šis priekšlikums vairs nav aktuāls, bet viņam nav tiesības to atsaukt.

Komisija nolemj noraidīt priekšlikumu Nr.5.

R.Bergmanis aicina komisiju atbalstīt priekšlikumu 6A kā komisijas priekšlikumu.

*Deputātiem nav iebildumu. Komisija atbalsta priekšlikuma veidošanu.*

R.Bergmanis aicina balsot par piedāvāto redakciju 6A.

*Balsojums: par – 11; pret – 0; atturas – 0. Komisija atbalsta priekšlikuma 5A redakciju kā komisijas priekšlikumu.*

Komisija nolemj atbalstīt priekšlikumu 6A kā komisijas priekšlikumu.

Komisija nolemj noraidīt priekšlikumu Nr.6.

**R.Bergmanis** aicina izskatīt priekšlikumus Nr.8 un Nr.9A.

**Nr.8** – EM parlamentārā sekretāra J.Miezaiņa priekšlikums – ieteikums papildināt pārejas noteikumus ar 64. punktu šādā redakcijā: “64. Ministru kabinets līdz 2024. gada 1. septembrim izdod šā likuma 9. panta desmitajā daļā minētos noteikumus.”

**Nr.9A** – EM parlamentārā sekretāra J.Miezaiņa priekšlikums (iesniegts 14.05.2024.) – ieteikums papildināt Imigrācijas likuma pārejas noteikumus ar 66. punktu šādā redakcijā: “66. Ministru kabinets līdz 2024. gada 1. septembrim izdod šā likuma 9.panta desmitajā daļā minētos noteikumus.”

*Notiek diskusija par pārejas noteikumu numerāciju. Diskusijas rezultātā tiek noskaidrots, ka pareizā numerācija ir priekšlikumā Nr.9A.*

L.Vilsone norāda, ka priekšlikumā Nr.9A jāmaina termiņš, komisijas priekšlikumā nosakot par termiņa beigām 2024. gada 31.augustu.

J.Miezainis atsauc priekšlikumu Nr.8.

R.Bergmanis nolasa jauno komisijas priekšlikuma redakciju un aicina komisiju to balsojot atbalstīt.

*Balsojums: par – 7; pret – 3; atturas – 1. Komisija atbalsta priekšlikuma 5A redakciju kā komisijas priekšlikumu.*

Komisija nolemj atbalstīt priekšlikumu 9A (ar termiņa labojumu) kā komisijas priekšlikumu.

**R.Bergmanis** slēdz diskusiju par priekšlikumiem un aicina komisiju atbalstīt likumprojektu trešajam lasījumam.

*Balsojums: par – 7; pret – 0; atturas – 4. Likumprojekts tiek atbalstīts.*

**LĒMUMS:**

- atbalstīt likumprojektu “Grozījums Imigrācijas likumā” (490/Lp14) un virzīt to izskatīšanai Saeimas sēdē trešajā lasījumā.

**2. Informatīvais ziņojums "Par Imigrācijas likuma 23. panta pirmās daļas 3., 28., 29., 30. un 31. punktā paredzēto noteikumu īstenošanas gaitu un rezultātiem".**

**R.Bergmanis** aicina IeM un PMLP pārstāvjus sniegt īsu informāciju par šo ziņojumu. Interesējas, vai šī ziņojuma sakarā nav nepieciešamas kādas normatīvo aktu izmaiņas.

**I.Briede** sniedz īsu ieskatu Informatīvajā ziņojumā “Par Imigrācijas likuma 23. panta pirmās daļas 3., 28., 29., 30. un 31.punktā paredzēto noteikumu īstenošanas gaitu un rezultātiem” (turpmāk – Ziņojums). Informē, ka šobrīd šī programma praktiski jau ir beigusies. 2023. gadā PMLP saņēma 86 investoru (pārsvarā no Ķīnas un Vjetnamas) pieteikumus. Skaitliski visvairāk ir bijuši ieguldījumi kapitālsabiedrību pamatkapitālā, bet procentuāli visvairāk ieguldījumi (72%) ir bijuši nekustamajā īpašumā.

Katru pieteikumu pārbauda Valsts drošības dienests; pagājušajā gadā tika lūgts anulēt 2 atļaujas.

Runājot par šīs programmas ietekmi uz tautsaimniecību, I.Briede atzīmē, ka saskaņā ar EM datiem agrāk šī programma sniedza būtisku īpatsvaru (11%) no kopējā investīciju apjoma, bet 2023. gadā tas vairs nepārsniedz 0,1%. Var secināt, ka investīciju piesaistes programma ir zaudējusi savu sākotnējo nozīmi, un termiņuzturēšanās atļaujas nav motivējošs instruments, lai trešās valsts pilsoņi izvēlētos investēt Latvijā.

Uzsver, ka PMLP gaida jauno Imigrācijas likumu, kurā vairs nav ietverti šie investīciju veidi, izņemot investīcijas kapitālsabiedrības pamatkapitālā.

**E.Šnore** uzdod precizējošu jautājumu par Ziņojumā ietverto informāciju.

**I.Briede** sniedz precizējošu informāciju.

**R.Bergmanis** aicina deputātus informēt frakcijas par Ziņojumu. Pateicas PMLP pārstāvei par sniegto informāciju.

*Deputāti pieņem informāciju zināšanai.*

**3. Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā (586/Lp14) 1. lasījumam kā līdzatbildīgajā komisijā.**

R.Bergmanis informē, ka šis likumprojekts mūsu komisijai ir nodots kā līdzatbildīgajai, atbildīgā ir Budžeta un finanšu nodokļu komisija. Dod vārdu likumprojekta izstrādātājiem – Finanšu ministrijas (turpmāk – FM) pārstāvjiem.

D.Buse informē, ka likumprojekts “Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā” (turpmāk - NILLTPFNL) ir likumprojektu pakotnes, kurā ietverts likumprojekts “Kriptoaktīvu pakalpojumu likums”, sastāvdaļa.

Likumprojektā ietverti kriptoaktīvu licencēšanas un uzraudzības sistēmas maiņas jautājumi, kā arī tiek precizētas vairākas tehniskas lietas saistībā ar FATF rekomendāciju ieviešanu. FM gatavojas *Moneyval* 6. novērtēšanas kārtai, tādēļ likumprojektā tiek precizētas dažas normas, kuras attiecas uz esošajiem finanšu tirgus dalībniekiem. Būtiskākais ir likumprojekta pārejas noteikumos ietvertais par kriptoaktīvu licencēšanas sistēmas ieviešanu, kas tiek ieviesta atbilstoši Eiropas Savienības (ES) Kriptoaktīvu tirgus regulas prasībām. Šī licencēšanas sistēma ir plānota ieviest, sākot no š.g. 31. decembra.

Ņemot vērā, ka licencēšanas pienākumi tiek nodoti Latvijas Bankai (turpmāk – LB), tiek plānota pāreja noziedzīgi iegūtu līdzekļu legalizācijas un terorisma un proliferācijas finansēšanas novēršanas uzraudzības nodošanai no Valsts ieņēmumu dienesta (turpmāk – VID) uz LB. Iestāde, kura izsniedz licenci, veic arī atbilstošas šīs jomas uzraudzības darbības.

Papildus vēl ir plānots papildināt likumu ar definīcijām. Tiek piemērotas arī Līdzekļu pārvedumu regulas prasības. Tiek piedāvāts izslēgt iepriekšējās definīcijas, bet 4. pantā sadarbībā ar Tieslietu ministriju (turpmāk – TM) ietverts precizējums saistībā ar Krimināllikumā noteikto. Aicina TM pārstāvi sniegt par to skaidrojumu.

A.Paštore atzīmē, ka šie grozījumi nepieciešami saistībā ar FATF 4. rekomendāciju, kas nosaka starptautisku standartu attiecībā uz noziedzīgi iegūtu līdzekļu konfiskāciju. 6.novērtēšanas kārtā tiks vērtēta Latvijas tiesību aktu atbilstība; līdz klātienes vizītei novembrī ir jānodrošina normatīvo aktu atbilstība šim uzdevumam. Valstīm ir jānodrošina procedūra, lai ātri varētu veikt pagaidu pasākumus, kas novērstu jebkādas nelikumīgi iegūtas mantas vai tai atbilstošas vērtības turpmākus darījumus. Galvenais uzsvars, ka šādu mantu nepieciešams konfiscēt bez notiesājoša sprieduma. NILLTPFNL grozījumi paredz, ka noziedzīgi iegūta manta attiecas arī uz līdzekļiem, kas izmantoti ar terorismu saistītu noziegumu izdarīšanu. Esošais NILLTPFNL 4. panta regulējums ir nepietiekams, tas skaidri to nedefinē. Ir notikušas vispusīgas diskusijas TM *Moneyval* darba grupā, eksperti ir atbalstījuši piedāvāto redakciju.

D.Buse izskaidro piedāvātā likumprojekta 7. panta redakciju (likuma 24. pants), atsaucas uz Direktīvas regulējumu, kā arī izskaidro piedāvāto jauno 25.2 panta redakciju un precizējumus 45. pantā. Jaunais regulējums ir ietverts ar MK nesen apstiprinātajā Noziedzīgi iegūtu līdzekļu legalizācijas un terorisma un proliferācijas finansēšanas novēršanas plānā. Tiek paredzēts pārejas periods līdz 2025. gada 30. jūnijam jau reģistrētajiem kriptopakalpojumu sniedzējiem.

Lūdz atbalstīt sagatavoto likumprojektu.

R.Bergmanis dod vārdu VID pārstāvjiem.

A.Rudzīte uzskata, ka ir loģisks solis virtuālo valūtu pakalpojumu uzraudzības pienākumu nodot LB. Atbalsta likumprojektu.

R.Bergmanis dod vārdu LB pārstāvjiem.

Z.Zarečņeva apliecina LB gatavību pildīt jaunos pienākumus.

R.Bergmanis aicina citus uzaicinātos pārstāvjus izteikties par likumprojektu.

*Citu institūciju pārstāvjiem papildu komentāru nav.*

R.Bergmanis dod vārdu JB pārstāvei.

L.Millere informē, ka JB konceptuāli atbalsta šo likumprojektu pirmajam lasījumam.

R.Bergmanis aicina komisiju atbalstīt likumprojektu pirmajam lasījumam (kā līdzatbildīgo komisiju).

*Deputātiem nav iebildumu.*

**LĒMUMS:**

- atbalstīt likumprojekta “Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā” (Nr. 586/Lp14) virzību izskatīšanai Saeimas sēdē pirmajā lasījumā;

- par šo lēmumu informēt Saeimas Budžeta un finanšu (nodokļu) komisiju.

**4. Grozījumi Militārā dienesta likumā (578/Lp14) 1. lasījumam.**

**R.Bergmanis** informē par sagatavoto likumprojektu. Dod vārdu likumprojekta izstrādātājiem – Aizsardzības ministrijas (turpmāk – AM) pārstāvjiem.

**A.Švinka** informē par likumprojektu “Grozījumi Militārā dienesta likumā” (578/Lp14). Likumprojektā ietverti aktuālie nepieciešamie grozījumi:

- profesionālā dienesta termiņa pārskatīšana. Tiek ierosināts atteikties no minimālā piecu gadu līguma termiņa noteikšanas, deleģējot aizsardzības ministram pienākumu noteikt turpmākos līguma noslēgšanas termiņus un nosacījumus, pēc kādiem šie termiņi var atšķirties;

- ārzemnieku dienests Nacionālajos bruņotajos spēkos (turpmāk – NBS). Likumprojekts paredz iespēju pieņemt militārajā dienestā mobilizācijas gadījumā arī  
ārzemniekus, nosakot to valstu uzskaitījumu, kuru pilsoņi varēs uzsākt dienestu NBS, un attiecinot uz viņiem līdzīgus nosacījumus, kādi tiek attiecināti uz Latvijas pilsoņiem mobilizācijas gadījumā;

- ārzemnieku karavīriem, uzturoties Latvijas valsts teritorijā, tiek noteikta prasība prast vismaz vienu no Ziemeļatlantijas līguma organizācijas oficiālajām valodām, kā arī tiek noteikts pārejas posms šīs prasības ieviešanai;

- likumprojekts paredz noilguma termiņu strīdos par nesaņemto atlīdzību;

- aizsardzības ministram tiek dotas tiesības lemt par vecuma paaugstināšanu vidējā līmeņa komandējošā sastāva un štāba virsnieka kursā un vecākā štāba virsnieka kursā uzņemamajam karavīram;

- tiek papildināti mācību kursu saraksti, no kuriem pēc dienesta pamešanas karavīram nav jāatmaksā ieguldītie līdzekļi;

- precizējumi par atvaļinājumu noteikšanu un valsts sociālās apdrošināšanas obligāto iemaksu veikšanu;

- karavīru atvaļināšanas no dienesta iemeslu papildināšana, ja karavīra atrašanās dienestā neatbilst valsts drošības prasībām;

- iespējas izskatīt rezerves karavīru pieteikumus par izstāšanos no dienesta rezervē domu, apziņas vai reliģiskās pārliecības dēļ.

Likumprojekts ir saskaņots ar FM, IeM un TM.

*Uzaicinātajām NBS amatpersonām nav papildinājumu pie parlamentārā sekretāra ziņojuma.*

**R.Bergmanis** dod vārdu JB pārstāvei.

**L.Millere** informē, ka JB nav konceptuālu iebildumu pret likumprojekta virzīšanu pirmajam lasījumam, bet atzīmē, ka uz otro lasījumu būs vairāki tehniski precizējumi.

**R.Bergmanis** aicina deputātus uzdot jautājumus.

**E.Šnore** atbalsta likumprojektu, vēlas plašāku komentāru par ārzemnieku dienestu NBS sastāvā. Norāda uz izlūkdienesta darbību (piem., CIP darbinieks), izvērtējot šos ārzemniekus. Aicina to ņemt vērā uz otro lasījumu.

**I.Šamarina** informē, ka šie ir reti gadījumi; strādājot pie otrā lasījuma, jautājums tiks pārskatīts un izvērtēts.

**E.Zivtiņš** interesējas par profesionālā dienesta termiņa samazināšanu. Vēlas par to papildu komentāru. Interesējas, vai šāda pieredze mūsu armiju palielinās, vai samazinās.

**J.Armaloviča-Rauza** informē par pieredzi saistībā ar līguma laušanu NBS. Ir veikts pētījums, meklētas iespējas, kā dienestu padarīt atraktīvāku. Uzskata, ka 3 gadu līgums būtu optimāls termiņš, bet pēc karjeras kursa tiek slēgti līgumi uz 5 gadiem.

Uzskata, ka jaunā pieeja ar līguma termiņiem NBS skaitu varētu palielināt. Arī citas valstis pāriet uz saīsinātiem termiņiem.

**I.Mūrniece** pozitīvi novērtē šādu iniciatīvu.

**I.Rajevs** vēlas precizējumus svešvalodu prasmju jautājumā. Komentē arī fiziskās sagatavotības jautājumu.

**J.Armaloviča-Rauza** informē, ka to nosaka nevis likums, bet AM noteikumi. Precizē nepieciešamos valodu prasmju līmeņus.

**I.Rajevs** vēlas papildu komentāru par rezerves karavīriem, kuri reliģiskās vai citas pārliecības dēļ nevar pildīt savu pienākumu.

**I.Šamarina** pamato šo iniciatīvu ar uzskatu, ka pārliecība cilvēkam laika gaitā var mainīties.

*Notiek diskusija par rezerves karavīriem un viņu iespējamo reliģisko pārliecību, dažādiem šī jautājuma aspektiem. Viedokļus un komentārus izsaka* ***I.Rajevs****,* ***U.Macpane****,* ***R.Bergmanis****,* ***A.Švinka****,* ***E.Zivtiņš****,* ***I.Šamarina****. Diskusijas rezultātā AM pārstāvji apsola šos jautājumus uz otro lasījumu vēl pārvērtēt.*

**I.Rajevs** komentē jautājumu par dažādu valstu pārstāvju dienestu NBS, atzīmē Ukrainas pieredzi.

**I.Šamarina** atsaucas uz Nacionālās drošības likuma regulējumu.

**A.Latkovskis** aicina atbalstīt likumprojektu.

**R.Bergmanis** vēlas papildu komentāru par jauno sistēmu saistībā ar NBS līgumiem, uzsver mācību izdevumu atmaksas aspektu.

**J.Armaloviča-Rauza** informē, ka līgumu laušanas pieredzi NBS vērtē caur rezerves karavīru prizmu. Arī tie, kuri līgumus lauž, paliek rezerves karavīru sastāvā, viņus iespējams iesaukt uz apmācībām un izmantot viņu iegūtās zināšanas.

Paskaidro, ka ir dažādi apmācību kursi; par pamatapmācību nav jāatmaksā.

**R.Bergmanis** atbalsta I.Rajeva viedokli par fiziskās sagatavošanas NBS karavīriem aktualitāti.

**I.Rajevs** atbalsta 3 gadu līguma termiņu, atzīmē esošās tendences darba tirgū un karavīru apmācības termiņus.

**R.Bergmanis** apkopo izskanējušos viedokļus, darbam pie šī likumprojekta aicina AM pārstāvjus sagatavot informāciju par situāciju valstīs, kurās ir valsts aizsardzības dienests.

**R.Bergmanis** slēdz diskusiju un aicina komisiju atbalstīt likumprojektu pirmajam lasījumam.

*Balsojums: likumprojekts tiek atbalstīts vienbalsīgi.*

**R.Bergmanis** aicina sēdes dalībniekus noteikt priekšlikumu iesniegšanas termiņu otrajam lasījumam.

*Notiek diskusija par šo termiņu. Sēdes dalībnieki vienojas par trim nedēļām.*

**R.Bergmanis** aicina noteikt ziņotāju Saeimas sēdē par likumprojektu. Iesaka A.Švinku.

**A.Švinkam** un komisijai nav iebildumu.

**LĒMUMS:**

**-** konceptuāliatbalstīt likumprojektu “Grozījumi Militārā dienesta likumā” (578/Lp14)unvirzīt izskatīšanai Saeimas sēdē pirmajā lasījumā;

- noteikt priekšlikumu iesniegšanas termiņu otrajam lasījumam – 13. jūniju;

- noteikt par referentu A.Švinku.

**5. Dažādi.**

**R.Bergmanis** informē, ka piektdien, 17. maijā plkst. 13.00 komisijas telpās plānota tikšanās ar Lietuvas Republikas aizsardzības ministru Laurynas Kasčiūnas.

Aicina deputātus piedalīties.

*Deputāti pieņem informāciju zināšanai.*

R.Bergmanis pateicas par dalību un slēdz sēdi.

Sēde pabeigta plkst. 11.35.

Komisijas priekšsēdētājs R.Bergmanis

Komisijas sekretārs J.Skrastiņš

Protokolētāja I.Silabriede